

GIMNAZIJA SESVETE

Bistrička 7, 10360 Sesvete

RKP: 16738

Matični broj: 03564231; OIB: 69909107858

Oznaka razine: 31; Šifra djelatnosti: 8531

Razdjel: 000; Šifra grada/općine: 133

BILJEŠKE UZ FINANCIJSKA IZVJEŠĆA ZA RAZDOBLJE

1. SIJEČNJA DO 31. PROSINCA 2021. GODINE

Gimnazija Sesvete posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), te Statutom škole. Djelatnost škole odvija se u školskoj zgradi i dvorani, Bistrička 7 u Sesvetama.

Godišnja financijska izvješća Gimnazije Sesvete sastavljena su nakon što su proknjižene sve poslovne promjene, događaji i transakcije za razdoblje siječanj – prosinac 2021. godine, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu. Izvješća su sastavljena i predaju se prema odredbama Pravilnika o financijskom izvještavanju u proračunskom računovodstvu (NN br. 03/15, 93/15, 135/15, 2/17, 28/17, 112/18, 126/19 i 145/20) u zakonom određenim rokovima što za proračunske korisnike proračuna jedinica lokalne i područne samouprave znači predaju do 31. siječnja 2022. godine. Za sastavljanje i predaju financijskih izvješća korišteni su elektronski obrasci koji su preuzeti s internetskih stranica Ministarstva financija.

Osoba odgovorna za sastavljanje financijskih izvješća je voditeljica računovodstva Marina Josipović, a odgovorna osoba za predaju financijskih izvještaja je ravnateljica Božana Sertić.

* Bilješke uz Obrazac: BIL
* Bilješke uz Obrazac: PR-RAS
* Bilješke uz Obrazac: RAS-funkcijski
* Bilješke uz Obrazac: P-VRIO
* Bilješke uz Obrazac: OBVEZE

U Sesvetama, 28. siječnja 2022. godine

Računovođa: Ravnateljica:

Marina Josipović Božana Sertić, prof.

**Bilješke uz Obrazac: BIL**

**AOP 015 – Uredska oprema i namještaj** – vrijednost uredske opreme i namještaja povećana je za nabavnu vrijednost od 28.771,38 kn pri čemu je iznos 19.771,38 kn financiran iz vlastitih sredstava, a iznos od 9.000,000 kn odnosi se na donaciju PBZ banke.

**AOP 016 – Komunikacijska oprema** – povećana za nabavnu vrijednost od 7.698,00 kn za nabavu komunikacijskog uređaja financiranog iz vlastitih sredstava.

**AOP 030 – Knjige** - vrijednost knjiga u knjižnici smanjena za 16% jer je ispravak vrijednosti veći u odnosu na vrijednost novo nabavljenih knjiga.

**AOP 065 – Novac u banci** - stanje na IBAN-u škole na dan 31.12.2021. iznosi 47.317,00 kn.

**AOP 081 – Ostala potraživanja** – povećanje potraživanja od HZZO-a za refundaciju bolovanja u odnosu na isto razdoblje prošle godine.

**AOP 141 – Potraživanja za prihode poslovanja** – smanjenje za 48% u odnosu na isto razdoblje prošle godine.

**AOP 182 – Ostale tekuće obveze** – povećanje obveza za povrat naknade bolovanja na teret HZZO-a u proračun.

**AOP 239 – Višak/manjak prihoda**  - u izvještajnom razdoblju evidentirani su na računima kapitalnih prijenosa sredstva u iznosu 19.360,94 kn koja su utrošena za nabavu dugotrajne financijske imovine:

* 6362 Kapitalne pomoći proračunskim korisnicima iz proračuna koji im nije nadležan - MZO u iznosu 5.000,00 kn
* 6632 Kapitalne donacije u iznosu 9.000,00 kn i
* 6712 Prihodi iz nadležnog proračuna za financiranje rashoda za nabavu nefinancijske imovine u iznosu 5.360,94 kn.

Sukladno čl. 82. Pravilniku o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20) provedena je obvezna korekcija rezultata.

Korekcijom rezultata umanjen je višak prihoda poslovanja i smanjen manjak prihoda od nefinancijske imovine.

Ukupan rezultat nakon korekcije ostao je isti, ali prikaz rezultata u Bilanci razlikuje se onom u PR-RAS obrascu. Višak prihoda poslovanja iznosi 28.850 kn, a manjak prihoda od nefinancijske imovine 162.192 kn. Manjak ukupnih prihoda iznosi 133.342 kn.

**AOP 253 i AOP 254 – Izvanbilančni zapisi** - povećanje za 241.337,51 kn u odnosu na prošlu godinu, a odnose se na potencijalne obveze po sudskim sporovima u tijeku zbog isplate razlike plaće za period 12.2015. do 1.2017. za 34 djelatnika.



**Bilješke uz Obrazac: PR-RAS**

**AOP 001 – Prihodi poslovanja** –ostvareni su iz proračuna Grada Zagreba za financiranje redovne djelatnosti, od nadležnog ministarstva za plaće i ostala materijalna prava djelatnika, vlastitih prihoda i prihoda Sportskog saveza Grada Zagreba ostvarenih najmom prostora škole i dvorane te tekućih prijenosa između proračunskih korisnika istog proračuna temeljem prijenosa EU sredstava za financiranje.

**AOP 075 - Tekući prijenosi između proračunskih korisnika istog proračuna temeljem prijenosa EU sredstava –** od 2021. godine prihodi vezani za financiranje nabave voća za učenike (shema voće) evidentiraju se na 6393.

**AOP 122 – Prihodi od pruženih usluga** – povećanje u odnosu na isto razdoblje prošle godine zbog mogućnosti ponovnog korištenja dvorane i prostorija u školi i zbog evidentiranja prihoda od Sportskog saveza Grada Zagreba od 2021.godine na 6615.

**AOP 125 – Kapitalne donacije** – donacija PBZ banke računalne opreme u vrijednosti 9.000,00 kn

**AOP 130 – Prihodi iz nadležnog proračuna za financiranje rashoda poslovanja** – smanjenje za više od 50% u odnosu na isto razdoblje prošle godine.

**AOP 145 – Ostali prihodi** – sportski klubovi koji koriste dvoranu a financiraju se prema planu programa javnih potreba u sportu Grada Zagreba evidentiraju se od 2021. godine na

6615 - Prihodi od pruženih usluga

**AOP 146 – Rashodi poslovanja** – evidentirani su u skladu s pozicijama proračuna i računskom planu, a odnose se na rashode za zaposlene, materijalne, financijske, i ostale rashode.

**AOP 159 – Naknade troškova zaposlenima** – veći za 15% u odnosu na isto razdoblje 2020. godine. Povećanje se odnosi na troškove službenih putovanja i naknade za prijevoz zbog mogućnosti službenih putovanja u 2021. godini i manjeg rada od kuće u odnosu na 2020. godinu.

**AOP 164 – Rashodi za materijal i energiju** – povećanje rashoda za 20% jer se nastava provodila u školi više nego u 2020. godini. Odnosi se na povećanje rashoda za energiju i rashoda za uredski materijal i ostale materijale rashode (materijal za čišćenje i održavanje).

**AOP 172 – Rashodi za usluge** – smanjenje rashoda usluga tekućeg i investicijskog održavanja u odnosu na isto razdoblje prošle godine za 69%.

**AOP 178 – Zdravstvene i veterinarske usluge** – povećanje rashoda u odnosu na isto razdoblje prošle godine jer se sistematski pregledi zbog pandemije nisu obavljali u 2020. godini.

**AOP 181 – Ostale usluge** – povećanje rashoda u 2021. godini zbog usluge prijeloma za tisak Monografije povodom 30 godina Gimnazije Sesvete.

**AOP 183 – Ostali nespomenuti rashodi poslovanja –** veći za 38% zbog smanjenja rashoda za rad predstavničkih tijela i premije osiguranja te povećanja rashoda za pristojbe i naknade, troškova sudskih postupaka i ostalih nespomenutih rashoda - za tisak Monografije.

**AOP 208 – Zatezne kamate** – povećanje rashoda zbog isplate razlike plaće po sudskim presudama te zbog kašnjenja plaćanja tekućih rashoda.

**AOP 357 – Rashodi za nabavu proizvedene dugotrajne imovine** – smanjenje u odnosu na prošlu godinu građevinskih objekata i postrojenja i oprema te povećanja knjiga u knjižnici.

**AOP 639 – Manjak prihoda za pokriće u sljedećem razdoblju** - u iznosu 133.343 kn

Prema izvorima financiranja ukupni manjak prihoda čine:

- proračun Grada Zagreba - manjak prihoda u iznosu 209.186 kn

- proračun MZO - manjak prihoda iznosu 9.593 kn

- vlastiti i prihod SSGZ - višak prihoda u iznosu 85.436 kn

Manjak prihoda iz proračuna Grada Zagreba podmirit će se u sljedećem izvještajnom razdoblju, a odnosi se na:

* usluge tekućeg i investicijskog održavanja (sanacija protupožarnog izlaza, izrada projekta i troškovnika za sanitarne blokove)
* troškove sistematskog pregleda
* materijalne troškove za 10.,11. i 12.2021. i
* energente.

Manjak prihoda iz proračuna MZO odnosi se na:

* covid testiranja i
* naknade razlike plaće prema sudskoj presudi
* sredstva u iznosu 10.000 kn dobivena 30.12.2021. za projekt *Prevencija nasilja i ovisnosti* prenose se u 2022.godinu

Višak vlastitih i prihoda dobivenih od Sportskog saveza Grada Zagreba u sljedećem izvještajnom razdoblju koristi će se za nabavku opreme i podmirenje materijalnih rashoda.

**Bilješke uz Obrazac: RAS-funkcijski**

**AOP 116 – Više srednjoškolsko obrazovanje** – u obrascu su iskazani rashodi poslovanja i rashodi za nabavu nefinancijske imovine u iznosu 9.758.765 kn. Isti podatak iskazan je u PR-RAS obrascu na poziciji AOP 407.

**Bilješke uz Obrazac: P-VRIO**

**AOP 004 – Neproizvedena dugotrajna imovina** – smanjenje vrijednosti imovine – rashodovana uredska oprema i namještaj u iznosu 5.396,83 kn i komunikacijska oprema u iznosu 264,69 kn.

**AOP 021 – Proizvedena dugotrajna imovina –** povećanje obujma imovine – poklon knjige u iznosu 4.872,60 kn.

**Bilješke uz Obrazac: OBVEZE**

**AOP 001 – Stanje obveza 1. siječnja** – stanjeobveza na početku izvještajnog razdoblja (1.1.2021.) iznosilo je 964.421 kn. Najveći je udio nedospjelih obveza koje se odnose na plaću za prosinac 2020. godine koja dospijeva u siječnju 2021. godine.

**AOP 038 – Stanje obveza na kraju izvještajnog razdoblja –** iznosi 908.941 kn. Ukupne nedospjele obveze iznose 730.777 kn, a dospjele 178.164 kn.

**AOP 039 – Stanje dospjelih obveza na kraju izvještajnog razdoblja** – na dan 31.12.2021. godine obveze za rashode poslovanja dospjele su u iznosu 178.164 kn. od koji se obveze u iznosu 162.460,83 kn odnose na rashode za materijal i energiju a 15.703,21 kn na rashode za usluge kojima je rok dospijeća definiran nakon 31. prosinca.